Kinas historie (KIN1503)
Høst 2010
Torsdag 9. desember

Eksamen varer i to —2— timer, ingen hjelpemidler er tillatt.
Besvarelsene skal være på norsk, engelsk, svensk eller dansk.
Eksamen har to deler som begge må bestås for at eksamen som helhet skal være bestått.
Eksamen teller 50% i forhold til den endelige karakteren i faget.
Del A

Del A består av ti faktaspørsmål som skal besvares kort og konsist. Korrekt svar på et faktaspørsmål gir 1 poeng, galt 0 poeng. Tvilstilfeller belønnes med 1/2 poeng. Man trenger 5 av maksimalt 10 oppnåbare poeng for å bestå.

1. Nevn tre langvarige dynastier og angi omtrentlig tidsperiode for hvert av dem.

2. Hva heter De tre dynastiene (sāndài 三代) som utgjør den klassiske "gullalderen"?

3. Hva het den kinesiske revolusjonære og politikeren som siden ble kjent som "Nasjonens far" (guófù 國父)?

4. Hvem var Sīmǎ Qiān 司馬遷?

5. Hva er Wáng Ānshí 王安石 fra det (Nordlige) Sòng 宋 mest kjent for?

6. Hvem grunnla Hàn 漢-dynastiet, og hvem er den mest berømte rivalen til denne grunnleggeren?

7. Nevn minst fire viktige stater fra De krigende staters periode (Warring States period, zhànguó shíqī 戰國時期).

8. Når var Vår- og høstperioden (The Spring and Autumn Period, chūnqiū shíqī 春秋時期)?

9. Nevn minst ett selv-erklært dynasti som ikke ble anerkjent av den offisielle historieskrivingen. 

10. Hvilket nomadefolk grunnla Jīn 金-dynastiet?

Del B

Del B består av 3 korte refleksjonsoppgaver der hver besvarelse skal være på minst en halv side (tiltenkt svarlengde: ca. én —1— side, men det er anledning til å gi en lengre besvarelse). Hver besvarelse gis mellom 0 og 5 poeng. Besvar tre av fem oppgaver, indikér oppgavevalg tydelig. Man trenger 7 av maksimalt 15 oppnåbare poeng for å bestå. Kriterier: saklighet (inkl. faktakunnskap), refleksjonsevne, fremstillingens ryddighet.

1. Plassér Yuán 元-dynastiet tidsmessig og presenter minst tre særtrekk ved dynastiet. Bruk minst to setninger per trekk.

2. Hva menes med  begrepet "dynasti"? (Konsentrér deg om "dynasti" i fremstillinger av Kinas historie.)

3. Hvordan oppnådde man stilling som embetsmann i det kinesiske keiserriket? Var det noen forskjell mellom forskjellige dynastier?

4. I 1949 kom Kinas kommunistiske parti til makten. Hvordan klarte kommunistpartiet å ta makten fra nasjonalistene?

5.  Hvorfor lyktes ikke den såkalte "Selvstyrkingsbevegelsen" (zìqiáng yùndòng 自強運) i siste halvdel av 1800-tallet i å modernisere og styrke Qing-dynastiet?